Diari Oficial de la Generalitat Valenciana


Sumari del DOGV 2785, del 05-07-1996 (1996/838699)

RESOLUCIÓ de 8 de març de 1996, del director general de Justícia, de la Conselleria d'Administració Pública, per la qual s'acorda inscriure la Fundación Jorge Juan en el Registre de Fundacions de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2785

Data del DOGV
:   05-07-1996

Secció del DOGV
:   ALTRES DISPOSICIONS

Número del document
:   1996/838699


Data del document
:   08-03-1996

Organisme emissor
:   Conselleria d'Administració Pública

Tipus de document
:   Resolució

RESOLUCIó de 8 de març de 1996, del director general de Justícia, de la Conselleria d'Administració Pública, per la qual s'acorda inscriure la Fundación Jorge Juan en el Registre de Fundacions de la Comunitat Valenciana.   
Vist l'expedient iniciat a instàncies de la Sra. Mercedes Cort Gómez-Tortosa, en la seua condició de presidenta de la Fundación Jorge Juan, per la qual se sol·licita la inscripció de la fundació, d'acord amb els següents:  
FETS  
PRIMER. Que de conformitat amb l'escriptura pública de data 22 de febrer de 1996, atorgada davant la notària del Col·legi de València, Sra. Amalia Isabel Jiménez Almeida, amb el número 16 de protocol, Sra. Mercedes Cort Gómez-Tortosa, Sr. Amadeo Sala Cola i Sra. Elia María Alberola Belda, en el seu propi nom i dret, manifesten la seua voluntat de constituir en aquest acte la denominada Fundación Jorge Juan.   
SEGON. L'objecte i finalitat de la fundació són preferentment, d'acord amb el que estableix l'article sisè dels estatuts, elevats a públics per escriptura de data 22 de febrer de 1996, atorgada davant la notària del Col·legi de València, Sra. Amalia Isabel Jiménez Almeida, amb el número 16 de protocol, la creació de fons bibliogràfics i documentals, mitjançant qualsevol tipus de suport, relacionats amb temes històrics de caràcter local, amb especial atenció i interès en els relacionats amb la vida i obres de Jorge Juan, com també en el foment, impuls, desplegament, protecció i suport a activitats socioculturals de tot classe. En conseqüència, la fundació podrà promoure la investigació històrica, la comunicació i creativitat culturals i, en general, qualsevol activitat que el Patronat considere convenient per a complir la seua finalitat.  
Per al compliment d'aquesta finalitat, la fundació podrà instituir premis o ajudes, sufragar estudis, investigacions, cursos, conferències, seminaris, congressos, exposicions i exhibicions monogràfiques, intensificar la difusió cultural local a través de tot tipus de mitjans de comunicació social, mitjançant la preparació i, si fa el cas, l'edició de publicacions de tot tipus, i fomentar la interrelació i comunicació científica i cultural amb altres poblacions. Podrà igualment instituir un o diversos premis anuals per a atorgar-los a les persones que hagen destacat en el món de la cultura i de la investigació històrica.  
D'acord amb el que disposa l'article 8è dels estatuts esmentats, seran beneficiaris dels serveis i prestacions de la fundació els habitants del municipi de Novelda i, en general, els estudiosos i investigadors interessats en el coneixement dels temes relacionats amb l'objecte de la fundació.  
Totes les activitats es desplegaran, principalment, en el territori municipal de Novelda (Alacant).  
TERCER. El capital de la Fundació, segons consta en l'apartat, segon de la carta fundacional, és de TRES MILIONS DE PESSETES (3.000.000. PTA), el qual ha estat aportat, íntegrament, per la fundadora, Sra. Mercedes Cort Gómez-Tortosa, acreditat per "Bankinter, SA.", oficina de Novelda, mitjançant el certificat d'obertura d'un compte corrent a nom de la fundació.  
QUART.- De conformitat amb el capítol III dels estatuts i amb l'apartat tercer de la carta fundacional, el govern de la fundació estarà a càrrec d'un Patronat, òrgan col·legiat que estarà constituït per un mínim de tres membres i un màxim de vuit.  
La substitució dels patrons, com també el seu cessament i suspensió, seran inscrits en el Registre de Fundacions.  
La durada del càrrec serà de cinc anys, i podran ser reelegits indefinidament per períodes d'igual durada.  
El Patronat podrà acordar, en cas de considerar-ho procedent, el nomenament d'un gerent.  
Així mateix, el Patronat podrà tenir presidents d'honor, als quals correspondrà la més alta representació social de la fundació.  
El Patronat podrà, si ho estima oportú, designar d'entre els seus membres un vicepresident i un tresorer, a fi que aquests exercesquen les funcions pròpies d'aquests càrrecs.  
Els càrrecs de patrons són absolutament gratuïts, però poden ser reemborsats de les despeses, degudament justificades, que aquests produïren.  
El Patronat fundacional estarà format de la forma següent:   
PRESIDENTA I ADMINISTRADORA: Sra. Mercedes Cort Gómez-Tortosa.  
SECRETARI: Sr. Amadeo Sala Cola.  
TRESORERA: Sra. Elia-María Alberola Belda.  
I el càrrec de presidenta en la persona de Sra. Mercedes Cort Gómez-Tortosa, amb caràcter vitalici.  
Les persones designades accepten els seus càrrecs i manifesten que no es troben en situació d'incompatibilitat o de prohibicions de tipus legal.  
FONAMENTS JURíDICS  
PRIMER. La Constitució recull, en el títol I, capítol II, secció II, article 34, el dret de fundació per a finalitats d'interès general.  
SEGON. L'article 1 de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interès General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de manera duradora el seu patrimoni a la realització de finalitats d'interès general.  
TERCER. La carta fundacional, i els estatuts contiguts en l'escriptura pública de data 22 de febrer de 1996, atorgada davant la notària del Col·legi de València, Sra. Amalia Isabel Jiménez Almeida, amb el número 16 de protocol, reuneix els requisits bàsics dels articles 8 i 9 de la vigent Llei 30/94, de 24 de novembre, i les prescripcions de la resta de l'articulat, per la qual cosa la Fundación Jorge Juan pot ser reconeguda com a fundació, tenint en compte l'objecte que assoleix, segons l'article tercer dels seus estatuts.  
QUART. Examinades les finalitats de la fundació i la dotació, aquestes es consideraran d'interès general, i la dotació inicialment suficient per a la inscripció, de conformitat amb el que estableix l'article 11. b) del Decret 60/95, de 18 d'abril de Govern Valencià de creació del Registre i Protectorat de Fundacions de la Comunitat Valenciana, en relació amb l'article 36, de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interès General.  
CINQUÉ. L'expedient ha estat tramitat en la Direcció General de Justícia, de la Conselleria d'Administració Pública, a través del Servei d'Entitats Jurídiques, en virtut de les atribucions que té conferides per Decret 210/1995, de 24 de juliol, de Govern Valencià, per la qual s'aprova el Reglament Orgànic i Funcional de la Conselleria d'Administració Pública, en relació amb el Decret 60/95, de 18 d'abril del Govern Valencià de creació del Registre i Protectorat de Fundacions de la Comunitat Valenciana.  
Vistos la Constitució, la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interès General, el Decret 60/95, de 18 d'abril del Govern Valencià i l'Ordre de 19 de gener, de la Conselleria d'Administració Pública, pel qual s'estableix la data d'inici de les activitats del Registre i Protectorat de Fundacions, resolc:  
PRIMER.- Inscriure com a fundació la denominada Fundación Jorge Juan, amb domicili a 03951 - Novelda, paratge de la Horna Alta, número 0-1   
SEGON. Aprovar els estatuts pels que ha de regir-se aquesta, elevats a escriptura pública en data 22 de febrer de 1996, atorgada davant la notària del Col·legi de València, Sra. Amalia Isabel Jiménez Almeida, amb el núm. 16 de protocol.  
Notifíqueu la present Resolució, i s'adverteix que contra aquesta, que no posa fi a la via administrativa, és possible presentar recurs ordinari davant aquest mateix òrgan o davant el conseller d'Administració Pública, en el termini d'un mes, a comptar des de la data de la seua notificació, de conformitat amb el que disposa en el Decret 60/95, de 18 d'abril del Govern Valencià de creació del Registre i Protectorat de Fundacions de la Comunitat Valenciana en relació amb l'article 114, i següents, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 8 de març de 1996.- El director general de Justícia: Eloy Velasco NúÑez.